อายุ17,21 ควรต้องฉีดเเบบไหนบ้างคะขอคำเเนะนำ พอดีลองอ่านในเว็ปมาบ้างเเล้วเห็นว่ามี2ชนิดอ่ะค่ะ
สวัสดีค่ะ lalipa,การฉีดวัคซีนป้องกันมะเร็งปากมดลูกจะได้ประสิทธิภาพดีหากฉีดในช่วงวัย 9-12 ปี ซึ่งเป็นช่วงวัยที่จะกระตุ้นสร้างภูมิค้มกันได้ดี อย่างไรก็ตาม หากอายุ 17 ปี หรือ 21 ปีแล้ว ก็ยังสามารถฉีดได้ค่ะในประเทศไทยวัคซีนมี 2 ชนิดคือ- วัคซีนชนิด 2 สายพันธุ์ (Cervarix) ป้องกันการติดเชื้อไวรัสเอชพีวีสายพันธุ์ 16 และ 18 ซึ่งเป็นสาเหตุของมะเร็งปากมดลูก- วัคซีนชนิด 4 สายพันธุ์ (Gardasil) นอกจากจะป้องกันการติดเชื้อไวรัสเอชพีวีสายพันธุ์ 16 และ 18 แล้ว ยังช่วยป้องกันการติดเชื้อสายพันธ์ุ 11 และ 16 ซึ่งเป็นสาเหตุของโรคหูดหงอนไก่ได้ด้วย ทั้งนี้ ราคาวัคซีนชนิดนี้ก็ย่อมจะแพงกว่าค่ะในอนาคต วัคซีนชนิด 9 สายพันธ์ุ (Gardasil-9) จะมาแทนที่ชนิด 4 สายพันธ์ุ โดยเพิ่มชนิดสายพันธ์ุที่ก่อให้เกิดมะเร็งปาดมดลูกอื่นๆ คือ 31, 33, 45, 52, 58 ทำให้ช่วยป้องกันมะเร็งปากมดลูกได้มากขึ้น ซึ่งหากเคยฉีดวัคซีนชนิดใดไปแล้วก็ตาม สามารถไปรับการฉีดเพิ่มได้อีกการฉีดวัคซีนมะเร็งปากมดลูกนั้น หากอายุน้อยกว่า 15 ปี สามารถฉีดเพียง 2 เข็มก็เพียงพอในการกระตุ้นการเกิดภูมิคุ้มกัน แต่หากอายุมากกว่า 15 ปี ควรฉีด 3 เข็มค่ะ